২ থিষলনীকীয়দের প্রতি পৌলের পরামর্শ সেই খ্রিস্টানদের জন্য বিশেষভাবে উপযুক্ত, যারা ‘শেষকালে’ বাস করছে। (দানি. ১২:৪) শয়তানের দুষ্ট বিধিব্যবস্থার শেষ যতই নিকটবর্তী হচ্ছে, ততই সে যত বেশি সম্ভব সত্য উপাসকদের যিহোবার সেবা থেকে দূরে সরিয়ে নেওয়ার জন্য নাছোড়বান্দা হয়ে উঠেছে। তাই, আধ্যাত্মিকভাবে সতর্ক থাকার বিষয়ে পৌলের উপদেশে মনোযোগ দেওয়া আমাদের জন্য বিজ্ঞতার কাজ। কোনো খ্রিস্টান পরিবার যদি জেগে থাকার ক্ষেত্রে সফল হতে চায়, তাহলে প্রত্যেক সদস্যের জন্য নিজ নিজ শাস্ত্রীয় দায়িত্ব পালন করা গুরুত্বপূর্ণ। তাহলে, স্বামী, স্ত্রী এবং অল্পবয়সিরা তাদের পরিবারকে ‘জাগিয়া থাকিবার’ জন্য সাহায্য করার ক্ষেত্রে কোন ভূমিকা পালন করতে পারে?